ওয়েস্ট ইন্ডিজ ক্রিকেট দলের অধিনায়কদের তালিকা

অত্র নিবন্ধটি কমপক্ষে একটি স্বীকৃতিপ্রাপ্ত আন্তর্জাতিক পর্যায়ের ক্রিকেটে অংশগ্রহণকারী ওয়েস্ট ইন্ডিজ ক্রিকেট দলের পুরুষ, যুব ও মহিলা ক্রিকেট অধিনায়ক সম্পর্কীয়। ৩১ মে, ১৯২৬ তারিখে তৎকালীন ইম্পেরিয়াল ক্রিকেট কনফারেন্সে (বর্তমানের - আন্তর্জাতিক ক্রিকেট কাউন্সিল) ভারত ও নিউজিল্যান্ডের সাথে ওয়েস্ট ইন্ডিজ দল একযোগে পূর্ণাঙ্গ সদস্যভূক্ত হয়। ১৯২৮ সালে দলটি লর্ডসে প্রথমবারের মতো ইংল্যান্ডের বিপক্ষে টেস্ট খেলায় প্রতিদ্বন্দ্বিতায় অবতীর্ণ হয়। অন্য প্রতিপক্ষ হিসেবে ১৯৩০-৩১ মৌসুমে অস্ট্রেলিয়ার বিপক্ষে অংশ নেয়। আইসিসি’র সদস্য হবার পূর্বে দলটি সম্মিলিত ওয়েস্ট ইন্ডিজ দল নামে পরিচিত ছিল। ১৮৮৪ সালে দলটি এ নামে গঠিত হয়। ১৮৮৬ সালে ডেমেরারার চার্লস গাই অস্টিন ওয়াটের নেতৃত্বে সম্মিলিত ওয়েস্ট ইন্ডিজ দল কানাডা ও মার্কিন যুক্তরাষ্ট্র গমন করে। এছাড়াও, জ্যামাইকার লরেন্স ফিফ দলের অধিনায়কের দায়িত্বে ছিলেন। ওয়াটের নেতৃত্বাধীন দলে তিনি সহঃ অধিনায়কেরও দায়িত্ব পালন করেন। ১৮৮৮ সালে ফিরতি সফরে মার্কিন যুক্তরাষ্ট্র ওয়েস্ট ইন্ডিজে আসলে সম্মিলিত ওয়েস্ট ইন্ডিজ দলকে এডওয়ার্ড রাইট নেতৃত্ব দেন। ১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারণ করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল। ঐ সফরগুলোয় অন্যান্য প্রতিপক্ষ দল হিসেবে শৌখিন দল, এমসিসি, একবার ইংল্যান্ড একাদশ, স্কটল্যান্ড ও আয়ারল্যান্ডের বিপক্ষে খেলে। কিছু খেলা প্রথম-শ্রেণীর খেলার মর্যাদা পায়নি। ১৮৯৭ থেকে ১৯২৬ সময়কালে বিভিন্ন অধিনায়ক ওয়েস্ট ইন্ডিজ দলের অধিনায়কের ভূমিকায় অবতীর্ণ হন। তন্মধ্যে, অচার ওয়ার্নার, স্ট্যানলি স্প্রোস্টন (প্রথম-শ্রেণীবিহীন), হ্যারল্ড অস্টিন, ক্লিমেন্ট কিং, আলফ্রেড হ্যারিংটন, এডউইন মোল্ডার, উইলিয়াম শার্লক, পার্সি টারিল্টন, ম্যালকম অস্টিন ও কার্ল নুনেস অন্যতম। অত্র তালিকায় ওয়েস্ট ইন্ডিজ দলের পক্ষে কমপক্ষে একটি খেলায় অধিনায়কত্বকারী ক্রিকেটারদেরকে অন্তর্ভুক্ত করা হয়েছে। ওয়েস্ট ইন্ডিজের টেস্ট অধিনায়কত্বের উত্তরণকালকে তিনটি যুগে বিভক্ত করা হয়েছে। শ্বেতাঙ্গ অধিনায়কত্বের সময়কাল; প্রভাববিস্তারকারী টেস্টভূক্ত দেশ হিসেবে আত্মপ্রকাশ এবং টেস্টে আধিপত্যবাদ থেকে দূরে সরে যাওয়া অত্র তালিকার ফলাফল ২০২০ সালে ওয়েস্ট ইন্ডিজ দলের ইংল্যান্ড সফর পর্যন্ত সঠিক। (†) ড্যাগার চিহ্নিত খেলোয়াড় কোন সিরিজের কমপক্ষে একটি টেস্টে নিয়মিত অধিনায়কের সহকারী হিসেবে বা সিরিজে স্বল্পকালীন অধিনায়কের দায়িত্বে মনোনীত হয়েছিলেন। পাদটীকা: ১ জ্যাকি গ্র্যান্ট ও রল্ফ গ্র্যান্ট পরস্পর সহোদর। ২ একটি টাই খেলাও এর অন্তর্ভুক্ত। ৩ এছাড়াও গারফিল্ড সোবার্স ১৯৭০ সালে ইংল্যান্ড ও অস্ট্রেলিয়ায় বহির্বিশ্ব একাদশ দলের নেতৃত্বে ছিলেন। ঐ সিরিজগুলো দক্ষিণ আফ্রিকায় পূর্ব-নির্ধারিত সফরের পরিবর্তে বর্ণবাদ নীতির কারণে অনুষ্ঠিত হয়েছিল। পাদটীকা: ১ পাকিস্তান ও শ্রীলঙ্কার বিপক্ষে দুইটি প্রস্তুতিমূলক খেলায় অধিনায়কত্ব করেন; উভয় খেলায় ওয়েস্ট ইন্ডিজ জয় পেয়েছিল। ২ ২০১০ সালে শ্রীলঙ্কা মহিলা দলের বিপক্ষে খেলার পর মহিলা বিশ্ব টুয়েন্টি২০ প্রতিযোগিতার প্রস্তুতিগ্রহণকল্পে পাকিস্তান দল তিনটি অনানুষ্ঠানিক খেলায় ওয়েস্ট ইন্ডিজের বিপক্ষে অংশ নেয়। অ্যাগুইলেরা পুরো সিরিজে অধিনায়কত্ব করে ২-১ ব্যবধানে দলকে জয় এনে দেন। এরপর দুইটি আনুষ্ঠানিক প্রস্তুতিমূলক খেলায় পাকিস্তান ও নিউজিল্যান্ডের বিপক্ষে দলকে নেতৃত্ব দেন অ্যাগুইলেরা। প্রথমটিতে দল পরাজিত হলেও পরেরটিতে ওয়েস্ট ইন্ডিজ জয় পায়। ৩ সুপার ওভারে গড়ানো খেলাটিতে ১০/১ করে ৩ রানে পাকিস্তানকে পরাজিত করে। ৪ এক ওভারের বিদায়ী খেলায় ইংল্যান্ডের ৬/১ রানের বিপরীতে ৯/০ তুলে ওয়েস্ট ইন্ডিজ জয় পায়। ৫ এক ওভারের বিদায়ী খেলায় ওয়েস্ট ইন্ডিজের সংগৃহীত ৫/২ রানের বিপরীতে নিউজিল্যান্ড ৮/০ তুলে জয় পায়। Canada Cricket online – scroll to "West Indies 1886 tour to Canada" The Development of West Indies Cricket Google Book results pages 22 and 23 Canada Cricket online – scroll to "The first West Indies cricket tour" West Indies versus the Gentlemen of the United States of America 1888 Cricket Archive: Edward Wright Cricket Archive Wisden Cricketers' Almanack